Angela Malestein (s. 31. tammikuuta 1993 Spakenburg) on alankomaalainen käsipalloilija. Hän on pelannut Alankomaiden maajoukkueessa yli 120 ottelua vuodesta 2009 alkaen. Hän on saavuttanut MM-kilpailuissa hopeaa vuonna 2015 ja pronssia vuonna 2017 sekä EM-kilpailuissa hopeaa vuonna 2016 ja pronssia vuonna 2018. Hän pelasi Rion olympialaisissa 2016 Alankomaiden joukkueen sijoittuessa neljänneksi.